**LĪGUMS**

par skatuvju konstrukciju un video ekrānu nomu Daugavpils pilsētas svētku pasākumam

Daugavpilī, 2018.gada \_\_\_.maijā

**Daugavpils pilsētas domes Kultūras pārvalde,** reģ.Nr. 90001206849, K.Valdemāra iela 13, Daugavpils, LV– 5401, (turpmāk – Pasūtītājs), tās vadītājas **Eleonoras Kleščinskas** personā, kura rīkojas saskaņā ar Nolikumu, no vienas puses, un

**Sabiedrība ar ierobežotu atbildību “Kompānija NA”**, reģ.Nr. 40103125338, adrese Lambertu iela 9, Mārupe, Mārupe novads, LV-2167, tās valdes priekšsēdētāja Alda Janevica personā, kurš rīkojas saskaņā ar statūtiem, (turpmāk – Izpildītājs), no otras puses, turpmāk tekstā – Puses,

 ņemot vērā Daugavpils pilsētas domes Iepirkumu komisijas 2018.gada 10.maija lēmumu iepirkumā „Skatuvju konstrukciju un video ekrānu noma Daugavpils pilsētas svētku pasākumam”, DPD 2018/39 (turpmāk – iepirkums), noslēdza šāda satura līgumu (turpmāk – Līgums):

**I. Līguma priekšmets**

1. Pasūtītājs uzdod, bet Izpildītājs apņemas **Daugavpils pilsētas svētku pasākumam** piegādāt, uzstādīt un nodot nomā **skatuvju konstrukcijas un video ekrānus** saskaņā ar iepirkumam iesniegto tehnisko piedāvājumu.
2. Pakalpojuma izpilde notiek saskaņā ar Līgumu, kā arī Latvijas Republikā spēkā esošajos normatīvajos aktos noteikto kārtību, kas attiecas uz Pakalpojuma izpildi, ievērojot Pasūtītāja norādījumus.
3. Pakalpojuma apraksts, cenas un izpildes noteikumi noteikti līguma Pielikumā.
4. Pakalpojuma sniegšanas vieta ir Daugavpils pilsēta.

**II. Līguma summa un apmaksas kārtība**

1. Līguma summa par Pakalpojumu ir **EUR 38 975,00 (trīsdesmit astoņi tūkstoši deviņi simti septiņdesmit pieci euro, 00 centi)** bez pievienotās vērtības nodokļa (PVN),PVN (21%) sastāda EUR 8 184,75 (astoņi tūkstoši viens simts astoņdesmit četri euro, 75 centi, kopā ar PVN EUR 47 159,75 (četrdesmit septiņi tūkstoši viens simts piecdesmit deviņi euro, 75 centi).
2. Līguma summā ietilpst visi Izpildītāja izdevumi, kas saistīti ar Pakalpojuma izpildi, visi spēkā esošie valsts un pašvaldību nodokļi (izņemot PVN), nodevas, speciālistu atalgojums, kā arī citas izmaksas un izdevumi, kas Izpildītājam var rasties Līguma darbības laikā.
3. Izpildītājs Līguma summu nedrīkst paaugstināt Līguma darbības laikā, izņemot gadījumu, ja mainās valsts nodokļu likme, ar ko tiek aplikts Pakalpojums.
4. Pasūtītājs veic apmaksu par kvalitatīvu, Līguma noteikumiem un Latvijas Republikā spēkā esošajiem normatīvajiem aktiem atbilstoši sniegtu Pakalpojumu 30 (trīsdesmit) kalendāro dienu laikā pēc rēķina, kas tiek izrakstīts pamatojoties uz abpusēji parakstītu Pakalpojuma nodošanas-pieņemšanas akta (turpmāk – Akts), saņemšanas dienas.
5. Par apmaksas dienu tiek uzskatīta diena, kad Pasūtītājs veicis bankas pārskaitījumu uz Izpildītāja Līgumā norādīto bankas kontu.

**III. Pakalpojuma izpilde un pieņemšana**

1. Izpildītājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Pakalpojuma sniegšanu pēc Līguma abpusējas parakstīšanas.
2. Par sniegto Pakalpojumu Izpildītājs sastāda, paraksta un iesniedz Pasūtītājam nodošanas - pieņemšanas aktu 2 (divos) eksemplāros un rēķinu.
3. Pasūtītājs 5 (piecu) darbdienu laikā pēc Akta un rēķina saņemšanas vienlaicīgi veic Pakalpojuma izpildes pārbaudi un paraksta Aktu.
4. Pasūtītājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Pakalpojuma daļas defektu novēršanas izmaksas, ieturot to no Izpildītājam veicamās samaksas. Pasūtītājam ir tiesības minēto neatbilstību novēršanai uz Izpildītāja rēķina pieaicināt citu kompetentu personu un Izpildītāja pienākums ir segt konstatēto neatbilstību novēršanas izdevumus pilnā apmērā.

**IV. Pakalpojuma kvalitāte**

1. Ar kvalitatīvu Līguma prasībām atbilstošu Pakalpojumu Līguma ietvaros saprotams Pakalpojums, kas atbilst Līguma noteikumiem, Latvijas Republikā spēkā esošajos normatīvajos aktos noteiktajām prasībām attiecībā uz Pakalpojuma izpildes kvalitāti un Izpildītāja piedāvājumam Iepirkumā.
2. Izpildītājs garantē veiktā Pakalpojuma atbilstību Līguma nosacījumiem.

**V. Pušu tiesības un pienākumi**

1. Pasūtītājs:
	1. nodrošina Izpildītāja darbinieku iekļūšanu un atrašanos Pakalpojuma izpildes vietā;
	2. pieņem izpildītu, Līguma prasībām atbilstošu kvalitatīvu Pakalpojumu;
	3. samaksā par pieņemto Pakalpojumu Līgumā noteiktajā kārtībā.
2. Izpildītājs:
	1. ar saviem resursiem laicīgi piegādā, uzstāda un nodot Pasūtītāja rīcībā skatuves konstrukcijas un video ekrānus;
	2. Pakalpojuma izpildē ievēro Pasūtītāja norādījumus, kas attiecas uz Pakalpojuma izpildes kārtību un kvalitāti, ievērošanu;
	3. apzinās un piekrīt, ka Līguma darbības laikā skatuves, to konstrukcijas un video ekrāni būs pieejami tā uzņēmuma darbiniekiem, kuri nodrošinās pilsētas svētku pasākuma apskaņošanu un apgaismošanu (gaismas un skaņas aparatūras uzstādīšanu un tehnisko apkalpošanu);
	4. uzstādot un nododot Pasūtītāja rīcībā skatuves konstrukcijas un video ekrānus ievēro ugunsdzēsības un darba drošības normu ievērošanu, lai netiktu apdraudēti skatītāji un dalībnieki.
3. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

**IV. Līguma saistību izpildes nodrošinājums**

1. Izpildītājs 5 (piecu) dienu laikā pēc Līguma noslēgšanas dienas iesniedz Pasūtītājam no Izpildītāja puses neatsaucamu Līguma saistību izpildes nodrošinājumu kā bankas garantiju vai apdrošināšanas polisi ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma.
2. Līguma saistību izpildes garantijai jābūt spēkā visā Līguma darbības termiņa laikā. Līguma saistību izpildes nodrošinājuma apmērs ir 10% (desmit procenti) no Līguma summas bez PVN.
3. Līguma saistību izpildes garantiju Pasūtītājs var izmantot Pasūtītājam nodarīto zaudējumu atlīdzināšanai, līgumsoda ieturēšanai, gadījumos, ja Izpildītājs atsakās izpildīt Līgumu vai līgums tiek vienpusēji izbeigts kavējuma vai neizpildes dēļ.
4. Līguma nodrošinājuma garantijas oriģinālu Pasūtītājs atgriež pēc Izpildītāja pieprasījuma pēc tās termiņa iztecējuma.

**VII. Pušu atbildība**

1. Puses ir atbildīgas par Līgumā minēto termiņu ievērošanu.
2. Gadījumā, ja Izpildītājs atsakās sniegt Pakalpojumu, Pasūtītājs piemēro līgumsodu šādā apmērā:
	1. ja Izpildītājs atsakās sniegt Pakalpojumu ne vēlāk kā 15 dienas pirms pasākuma – piemēro līgumsodu 50% apmērā no tehniskajā piedāvājumā norādītās summas;
	2. ja Izpildītājs atsakās sniegt Pakalpojumu 14. – 1. dienā pirms pasākuma vai pasākuma dienā – piemēro līgumsodu 100 % apmērā no tehniskajā piedāvājumā norādītās summas.
3. Ja Pasūtītājs neveic Līguma summas samaksu par Pakalpojumu noteiktajā termiņā, tad Pasūtītājs maksā Izpildītājam līgumsodu 0,2% apmērā no laikā nesamaksātās summas par katru nokavēto dienu, bet ne vairāk kā 10% apmērā no laikā nesamaksātās atlikušās Līguma summas.
4. Katra puse atbild par Līguma saistību neizpildi vai nepienācīgu izpildi, ja rezultātā vienas puses vainas dēļ tiek nodarīts kaitējums otrai pusei.
5. IZPILDĪTĀJS ir atbildīgs par savas mantas saglabāšanu, nodrošinot skatuvju konstrukciju un video ekrānu apsardzi.
6. Pasūtītājam ir tiesības ieskaita kārtībā samazināt maksājamo naudas summu par pieņemto Pakalpojumu tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam.
7. Ja Izpildītāja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam ir radīti zaudējumi, Izpildītājs tos sedz pilnā apmērā.
8. Puses apņemas labticīgi pildīt Līgumu, taču jebkura no Pusēm var tikt atbrīvota no atbildības par Līguma saistību neizpildi, ja pierāda, ka šāda Līguma saistību neizpilde radusies no Pusēm neatkarīgu apstākļu dēļ - notiekot stihiskām nelaimēm, ugunsgrēkiem, plūdiem, ekoloģiskām katastrofām, karadarbībai un citiem nepārvaramas varas apstākļiem, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst. Puses apņemas nekavējoties informēt viena otru par šādu apstākļu iestāšanos un veic visus nepieciešamos apstākļus, lai nepieļautu zaudējumu rašanos.

**VIII. Līguma darbības laiks**

1. Līgums stājas spēkā ar tā parakstīšanas **brīdi un ir spēkā līdz pilnīgai saistību izpildei**.
2. Pakalpojuma sniegšana jānodrošina šādos termiņos – no līguma parakstīšanas brīža līdz 2018.gada 11.jūnijam plkst. 10:00:
	1. Skatuvju konstrukcijām un video ekrāniem jābūt piegādātam un pilnībā uzstādītām šādās norises vietās:
		1. Vienības laukumā no 2018.gada 8.jūnija plkst.15:00 līdz 2018.gada 10.jūnijam plkst. 21:00;
	2. Skatuvju konstrukcijām jābūt piegādātam un pilnībā uzstādītām šādās norises vietās:
		1. Dubrovina parkā pie P.Dubrovina skulptūras no 2018.gada 8.jūnija plkst.14:00 līdz 2018.gada 10.jūnijam plkst.18:00;
		2. „Ģimenes parks” A.Pumpura parkā pie strūklakas no 2018.gada 8.jūnija plkst. 12:00 līdz 2018.gada 10.jūnijam plkst.18:00;
	3. Vienības laukumā skatuvju konstrukcijām un video ekrāniem jābūt demontētam līdz 2018.gada 11.jūnijam plkst.10:00 (citās norises vietās 4 stundu laikā pēc pēdējā koncerta).

**IX. Noslēguma jautājumi**

1. Puses vienojas, ka strīdi tiek risināti pārrunu ceļā. Nepieciešamības gadījumā tiek sastādīta rakstiska vienošanās, kas, pēc tam, kad to parakstījušas abas Puses, kļūst par neatņemamu šī Līguma sastāvdaļu.
2. Puses var izdarīt Līgumā nebūtiskus grozījumus un korekcijas. Būtiski Līguma grozījumi nav pieļaujami.
3. Šis Līgums pilnībā apliecina Pušu vienošanos un gribu, un ir saistošs Pušu tiesību un saistību pārņēmējiem.
4. Ja Līguma darbības laikā kādi no Līguma noteikumiem kļūst pretrunā ar spēkā esošajiem likumiem un citiem normatīvajiem aktiem, vai tiesas nolēmumiem, tas neaptur un/vai nepadara par spēka neesošiem citus šī Līguma noteikumus.
5. Personas, kas parakstījušas šo Līgumu, apliecina, ka tām ir visas ar likumu noteiktās pilnvaras uzņēmuma vārdā uzņemties pienākumus un saistības, kā arī personīgi uzņemas pilnu materiālo atbildību par sekām, kas iestājas vai var iestāties sakarā ar šo ziņu neatbilstību patiesībai.
6. Līgums sastādīts un parakstīts 2 (divos) eksemplāros uz 5 (piecām) lapām ar pielikumiem uz 14 (četrpadsmit) lapām, pavisam uz 19 (deviņpadsmit) lapām, ar vienādu juridisko spēku, latviešu valodā un pa 1 (vienam) atrodas pie katras no Pusēm.

**X. Pušu atbildīgās personas**

1. No Pasūtītāja puses:

Vārds, uzvārds: Harijs Vucins

Amats: Pilsētas svētku tehniskais direktors

Tālrunis: +371 29168771

E-pasta adrese: harijs@13stavs.lv

1. No Izpildītāja puses:

Vārds, uzvārds: Jānis Urlovskis

Amats: Prokūrists

Tālrunis: +371 67801110; +371 29462383

E-pasta adrese: janisu@na.lv

1. Pušu atbildīgās personas ir atbildīgas par Līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, aktu parakstīšanu.

**Pielikumā:**

1. Tehniskā piedāvājuma kopija uz 11 lp.;
2. Izpildītāja apliecinājums uz 2 lp.;
3. Apakšuzņēmēja apliecinājums uz 1 lp.

**XI. Pušu rekvizīti un paraksti**

**PASŪTĪTĀJS IZPILDĪTĀJS**

**Daugavpils pilsētas domes SIA “Kompānija NA”**

**Kultūras pārvalde** Reģ. Nr. 40103125338

Reģ. Nr. 90001206849 Lambertu iela 9, Mārupe,

Kr.Valdemāra iela 13, Mārupes nov., LV-2167

Daugavpils, LV-5401 AS “Swedbank”

AS “Citadele banka” Kods: HABALV22

Kods: PARXLV22 Konts: LV45HABA0551044615133

 Konts: LV69PARX0000850062810 Tālrunis: +371 67801110

 Tālrunis: +371 654 76797 Fakss: +371 67556505

 Fakss: +371 654 76797

 Vadītāja Valdes priekšsēdētājs

 E.Kleščinska\_\_\_\_\_\_\_\_\_\_\_\_\_\_\_ A.Janevics\_\_\_\_\_\_\_\_\_\_\_\_\_\_\_\_\_\_\_